Sami Pajari

Sami Pajari (s. 1. joulukuuta 2001 Lahti) on suomalainen ralliautoilija. Vuonna 2018 hän voitti ralliautoilun nuorten Suomen-mestaruuden ja seuraavana vuonna SM3-luokan Suomen-mestaruuden. Rallikaudella 2021 Pajari voitti nuorten JWRC-luokan mestaruuden.

 Ura 
Lahdessa syntynyt ja kasvanut Pajari aloitti ralliharrastuksen nuorella iällä Pertti-isänsä innoittamana. Hänen ensimmäisen kilpailunsa oli 14-vuotiaana ajettu rallisprint Lahdessa vuonna 2016. Pajarin ensimmäinen kilpailu rallin puolella oli samana vuonna ajettu Kaasujalka-ralli, jossa hän sijoittui nuorten luokan neljänneksi. Uran alkuvaiheessa Pajarin kartanlukijana toimi hänen isänsä Pertti.

Vuonna 2017 Pajari saavutti kansallisissa ralleissa useita luokkavoittoja Opel Astralla. Menestyksen myötä hän alkoi panostaa entistä enemmän ralliin ja voitti heti seuraavana nuorten Suomen-mestaruuden. Vuonna 2018 Pajari ajoi myös yhden rallin Liettuassa Ford Fiesta R2 -autolla sijoittuen luokassaan toiseksi.

Rallikaudella 2019 Pajari osallistui Ford Fiesta R2 -autolla rallin SM-sarjaan SM3-luokassa. Kesällä hän voitti AKK:n Tulevaisuuden tähti -palkinnon, jonka myötä hän sai kilpailupaketin Suomen MM-ralliin M-Sportin Ford Fiestalla JWRC-luokassa. Kilpailu päättyi kuitenkin ulosajoon. Kauden 2019 päätteeksi Pajari kruunattiin SM3-sarjan voittajaksi. Hän voitti yhden osakilpailun, sijoittui kerran toiseksi ja kolme kertaa kolmanneksi. 

Vuonna 2020 Pajari kilpaili kotimaan lisäksi myös ulkomailla. Hän osallistui JWRC-sarjassa neljään osakilpailuun, joista parhaana tuloksensa oli Viron rallissa tullut luokan toinen sija. Sarjan loppupisteissä Pajari oli kolmas. SM3-luokan loppupisteissä hän sijoittui toiseksi.

Rallikaudella 2021 Pajari paransi edellisen vuoden tuloksiaan ja voitti JWRC-juniorisarjan mestaruuden. Hänestä tuli samalla sarjan ensimmäinen suomalainen voittaja ja myös kilpailuluokan historian nuorin mestari. Pajari osallistui sarjassa viiteen osakilpailuun voittaen niistä Viron rallin ja Katalonian rallin. Hänen kartanlukijanaan sarjan osakilpailuissa toimi Marko Salminen. Vuonna 2021 Pajari ajoi myös rallin EM-sarjan ERC3-junioriluokassa, jossa hän sijoittui kolmanneksi. 

Vuodelle 2022 Pajarin kartanlukijaksi tuli Enni Mälkönen, joka oli osallistunut Pajarin kanssa joihinkin kilpailuihin jo edellisenä vuonna. Kauden ensimmäisenä ajettu Monte Carlon ralli oli Pajarin ensimmäinen kilpailu nelivetoautolla ja WRC3-luokassa, ja hän ajoi kilpailuissa luokkavoittoon. Kesällä 2022 Pajari teki WRC2-luokan debyyttinsä Sardinian rallissa Toksport WRT -tallin Škoda Fabialla sijoittuen luokassa viidenneksi. Vuonna 2022 Pajari oli WRC3-sarjan toinen kun sarjan voittoon ajoi Lauri Joona ja Jan Černý sijoittui kolmanneksi.

Kaudella 2023 Pajari ajoi WRC2-luokassa Toksportin Škoda Fabia RS Rally2 -autolla.  
Vuonna 2023 Pajari ja Mälkönen voittivat WRC2-luokassa Suomen rallin, joka nosti heidät WRC2 Challenger -sarjan johtoon.

Kaudella 2024 Pajari ja Mälkönen kilpailevat uudella Toyota GR Yaris Rally2 -autolla Printsport Racing -tallissa. Sardinian rallissa 2024 Pajari ja Mälkönen voittivat WRC2-luokan kilpailun. Suomen MM-rallissa Pajari ja Mälkönen pääsevät kilpailemaan Toyota GR Yaris Rally1 -autolla. Aiemmin uutisoitiin osallistumisesta Latvian MM-rallissa mutta tämä siirtyi yhden kilpailun verran eteenpäin.
Pajari ja Mälkönen voittivat Puolan rallissa WRC2-luokan kilpailun, jonka myötä he nousivat WRC2-sarjassa toiseksi. Latvian rallissa Pajari sijoittui WRC2-luokan kolmanneksi ja nousi sarjassa Yohan Rosselin edelle, mutta kilpailun voittanut Oliver Solberg nousi sarjanpisteissä ensimmäiseksi. Suomen rallissa Pajari ajoi ensimmäistä kertaa ylimmässä luokassa nopeimman erikoiskoeajan. Pajari ajoi WRC2-luokan voittoon Kreikan rallissa, jossa loppuaika oli sama kuin Robert Virvesillä, mutta kilpailun voitto ratkaistiin ensimmäisen erikoiskokeen voiton perusteella. Syyskuussa kerrottiin, että Pajari ja Mälkönen kilpailevat Toyota Gazoo Racingin Rally1-autolla Chilen rallissa ja Keski-euroopan rallissa. Pajari ja Mälkönen sijoittuivat Japanin rallissa WRC2-luokan toiseksi, jolla he varmistivat WRC2-sarjan mestaruuden. Japanin rallin jälkeen ilmoitettiin, ettei Mälkönen toimi Pajarin kartanlukijana enää seuraavalla kaudella. Kaudella 2025 Pajari ajaa Toyotan neljättä Rally1-autoa ja hänen kartanlukijanaan toimii Marko Salminen.

 Rallin MM-sarjan tulokset 
(Tulosselitteet)
 WRC-tulokset 
 Kausi Talli Auto 1 2 3 4 5 6 7 8 9 10 11 12 13 14 Pisteet Sijoitus2019Team Flying FinnFord Fiesta R2T19MONSWEMEXFRAARGCHLPORITA FINKesk. GER TURGBRESPAUSC 0 NC2020Team Flying FinnFord Fiesta Rally4MON SWE29MEX EST29TUR ITA44 MNZ71 0 NC 2021Sami Pajari Ford Fiesta Rally4MON ARC28 0 NCPorvoon Autopalvelu CRO25 POR28ITAKEN EST21 BEL21GREFIN ESP28MNZ 2022 Sami Pajari Ford Fiesta Rally3 MON SWE CRO PORKEN EST BEL GRENZL 0 NC Škoda Fabia Rally2 Evo ITA FIN ESP JPN 2023Toksport WRT Škoda Fabia RS Rally2MON SWEMEX CRO POR ITAKEN EST 12 17.Toksport WRT 2 FIN GRE CHL EURJPN 2024 Printsport Toyota GR Yaris Rally2 MON SWEKEN CRO POR ITA POL LAT GRE JPN 44 10. Toyota Gazoo Racing WRT Toyota GR Yaris Rally1 FIN CHL EUR 2025 Toyota Gazoo Racing WRT2 Toyota GR Yaris Rally1 MON SWE KEN ESP POR ITA GRE EST FIN PAR CHL EUR JPN SAU 107 8. 2026 Toyota Gazoo Racing WRT2 Toyota GR Yaris Rally1  MON SWE KEN CRO ESP POR JPN GRE EST FIN PAR CHL ITA SAU 17 7.

 WRC2-tulokset 
 Kausi Talli Auto 1 2 3 4 5 6 7 8 9 10 11 12 13 Pisteet Sijoitus2022Sami PajariŠkoda Fabia Rally2 EvoMONSWECROPOR ITAKENEST FINBELGRENZL ESP JPN 30 14. 2023Toksport WRT Škoda Fabia Rally2 EvoMON SWEMEX CROPOR ITAKEN EST 86 7.Toksport WRT 2 FIN GRE CHLEURJPN 2024 Printsport Toyota GR Yaris Rally2MON SWEKENCRO POR ITA POL LATFIN GRECHLCRO JPN1261.

 WRC3-tulokset 
 Kausi Talli Auto 1 2 3 4 5 6 7 8 9 10 11 12 13 Pisteet Sijoitus2022Sami PajariFord Fiesta Rally3 MON SWE CRO PORITAKEN ESTFINBELGRENZLESPJPN872.

 JWRC-tulokset 
 Kausi Talli Auto 1 2 3 4 5 Pisteet Sijoitus2019Team Flying FinnFord Fiesta R2T19SWEFRAITA FINGBR 2 17.2020Team Flying FinnFord Fiesta Rally4 SWE EST ITA MNZ663.2021Porvoon AutopalveluFord Fiesta Rally4 CRO POR EST BEL ESP1451.

Sami Pajari ewrc-results.com Viitattu 27.11.2025. 

 Lähteet 

Luokka:Suomalaiset ralliautoilijat
Luokka:Rallin nuorten maailmanmestarit
Luokka:Vuonna 2001 syntyneet
Luokka:Elävät henkilöt